钦定古今图书集成/理学汇编/学行典/第178卷 > 朱子学的 > 《道在》
## 钦定古今图书集成/理学汇编/学行典/第178卷 > 朱子学的 > 《道在》

朱子曰：“人之所以有此身者，受形于母而资始于父。
虽有强暴之人，见子则怜，至于襁褓之儿，见父则笑。
果何为而然哉？　一失其身，则亏体辱亲，虽日用三
牲之养，亦不足以为孝矣。　父母爱子之心未尝少
置，人子爱亲之心亦当跬步不忘。　父母在，不远游。
远游则去亲远而为日久，定省旷而音问疏，不唯己
之思亲不置，亦恐亲之念我不忘也。游必有方，如已
告云之东，即不敢更适西。欲亲必知己之所在而无
忧，召己则必至而无失。　人子以父母之心为心，则
凡所以守其身者，自不容于不谨矣。　古之君子，思
所以显其亲者，惟立身扬名之为足恃。是以不求诸
人而求诸己，不务其外而务其内。”　或问：“尽其道谓
之孝。”曰：“夫以一身推之，则身也者，资父母血气以生
者也。尽其道者，则能敬其身；敬其身者，则能敬其父
母矣。　几谏只是渐渐细密，谏不要峻暴，硬要阑截。”

《父子相隐》，天理人情之至也　，事生固当爱敬然。

亦人道之常，其至于送死，则人道之大变。孝子之事
亲，舍是无以用其力矣。故尢以为大事，而必诚必信，
不使少有后日之悔也。　人之事亲，自始至终，一于
礼而不苟，其尊亲也至矣。　问：“人不幸处继母异兄
弟不相容，当如何？”朱子曰：“从古来自有那样子。公看
舜如何，只是为人子止于孝。　舜之事瞽，瞍欲使之，
未尝不在侧；索而杀之，未尝可得。　天下无不可事
之亲，顾我所以事之者，未若舜耳。”　余隐之云：“仲子
之兄非不友，孰使之避？仲子之母非不慈，孰使之离？”
曰：“政使不慈不友，亦无避去之理。观舜之为法于天
下者，则知之矣。”　尝解《诗》论鲁庄公之母，引赵子之
言。或问：“子可以制母乎？”曰：“夫死从子，通乎其下，况国
君乎？若庄公者，哀痛以思父，诚敬以事母，威刑以驭
下，车马仆从，莫不俟命。夫人徒往乎？夫人之往也，则
是公哀敬之不至，威命之不行耳。”　问：“鲧既被诛，禹
又出而委质，不知如何？”曰：“盖前人之愆。”又问：“以鲧为
有罪，又盖其愆，非显父之恶否？”曰：“且如今人，其父击
碎人之器物，其子买而偿之，岂是显父”之恶？